AP เปิดตัว “vTOUR” แพลตฟอร์มขายผ่านออนไลน์ พร้อมขนทาวน์โฮมจัดเต็มโปรโมชั่น
AP เปิดตัว "vTOUR" แพลตฟอร์มขายผ่านออนไลน์ พร้อมขนทาวน์โฮมจัดเต็มโปรโมชั่น
AP เปิดตัว "vTOUR" แพลตฟอร์มขายผ่านออนไลน์ พร้อมขนทาวน์โฮมจัดเต็มโปรโมชั่น
13 เม.ย. 2563

นายภมร ประเสริฐสรรค์ รองกรรมการผู้อำนวยการ สายงานพัฒนาธุรกิจกลุ่มสินค้าทาวน์โฮม บริษัท เอพี (ไทยแลนด์) จำกัด (มหาชน) หรือ AP เปิดเผยว่า จากพันธกิจ “EMPOWER LIVING” ในการมุ่งเป็นองค์กรที่พร้อมสนับสนุนให้คนในสังคมสามารถเติมเต็มเป้าหมายชีวิตได้ตามที่ปรารถนา ด้วยนวัตกรรมสินค้าและบริการที่มีคุณค่าและมีความหมายต่อชีวิต ซึ่งท่ามกลางสถานการณ์การแพร่ระบาดของไวรัสโควิด-19 จึงพร้อมนำร่องให้บริการ ‘AP vTour’ แพลตฟอร์มการขายผ่านระบบออนไลน์ ให้ทุกการเยี่ยมชมและการซื้อขายทาวน์โฮมเครือเอพีแบบเรียลไทม์ พร้อมการดูแลแบบเอ็กซ์คลูซีฟ สะดวกสบายกว่าเดิมด้วยการนัดหมายล่วงหน้าผ่านทีมขายที่พร้อมนำชมทุกพื้นที่ภายในโครงการพร้อมการสนทนา รับสิทธิพิเศษต่างๆเหมือนเดินทางมาที่สำนักงานขายด้วยตนเอง
ขณะเดียวกัน บริษัทยังพร้อมเอ็มพาวเวอร์ให้การเป็นเจ้าของทาวน์โฮมเครือเอพีเป็นจริงได้เร็วขึ้น ด้วยแคมเปญ ‘ทาวน์โฮมพร้อมอยู่ ราคาใหม่สุดคุ้ม’ กับ 11 ทาวน์โฮมแบรนด์บ้านกลางเมือง ราคาใหม่สุดคุ้ม เริ่ม 3.77 ล้านบาท และ 33 ทาวน์โฮมแบรนด์พลีโน่ ราคาใหม่สุดคุ้ม เริ่ม 1.59 ล้านบาท พร้อมโปรโมชั่นและสิทธิพิเศษทางการเงินมากมาย ได้แก่  ‘PLENO NO PAY ให้ทุกค่าใช้จ่ายเป็น 0’ ด้วยข้อเสนอพิเศษ ดาวน์ 0% ผ่อน 0% นาน 1 ปี พร้อมจัดเต็มฟรีทุกค่าใช้จ่ายมูลค่าสูงสุดกว่า 100,000 บาท เช่น ฟรีค่าธรรมเนียมการโอน ฟรีค่ามิเตอร์น้ำประปา/ไฟฟ้า ฟรีฉีดพ่นน้ำยาฆ่าเชื้อไวรัสโควิด-19  ที่ผ่านการรับรองภายใต้มาตรฐานสากล ก่อนส่งมอบบ้านทุกหลังในพื้นที่ทุกตารางเซนติเมตรเพื่อความอบอุ่นใจของทุกการอยู่อาศัย ลงทะเบียนรับส่วนลดเพิ่มอีก 100,000 บาท ในราคาใหม่เริ่มต้น 1.59 – 5.59 ล้านบาท
ทั้งนี้ โปรโมชั่น ‘บ้านกลางเมือง 14 วันต้องได้บ้าน’ กับบ้านกลางเมือง 11 โครงการพร้อมอยู่ ชูไฮไลท์ให้ทุกการเข้าอยู่เป็นเรื่องง่ายภายใน 14 วัน ด้วยสเปซภายในที่เตรียมพร้อมรองรับการอยู่อาศัยทั้งวันนี้และอนาคต และข้อเสนอสุดพิเศษ Gift Voucher ฟรีค่าธรรมเนียมการโอนและส่วนกลางนานถึง 2 ปี ในราคาใหม่เริ่มต้น 3.77-5.44 ล้านบาท
ทั้งนี้เพื่อเป็นการสร้างความมั่นใจให้กับลูกค้าทุกโครงการในเครือ เอพี (ไทยแลนด์) ได้ยกระดับมาตรการป้องกันโควิด-19 ภายใต้ AP The Gold Standard อุ่นใจด้วยมาตรการทำความสะอาดที่รัดกุม ด้วยการคุมเข้มให้พนักงานที่ให้บริการทุกคน ตลอดจนผู้ที่เดินทางเข้ามายังโครงการต้องสวมใส่หน้ากากป้องกันทุกคน พร้อมการฉีดพ่นน้ำยาฆ่าเชื้อไวรัสโควิด-19 ที่ผ่านการรับรองภายใต้มาตรฐานสากล ตั้งแต่พื้นที่ภายในและภายนอกโครงการ สำนักงายขาย บ้านตัวอย่าง ตลอดจนป้อมรปภ. พร้อมเพิ่มความถี่ทำความสะอาดทุกจุดสัมผัส ด้วยแอลกฮอล์ทุกๆ 1 ชั่วโมง